Verborge verkoopsgeleenthede tydens verskillende lewenstadiaCurrently selected
verborge-verkoopsgeleenthede-tydens-verskillende-lewenstadia Verborge verkoopsgeleenthede tydens verskillende lewenstadia
Alle kliëntebehoeftes verander soos die kliënt ouer word. Ek kry die gevoel dat baie besigheidseienaars die herhaalde besigheidsgeleenthede wat deur hierdie lewensgebeure gebied word, misloop.
Daar is baie verskillende kombinasies van lewenstadiumsegmentasiemodelle beskikbaar. Ek vind die een hieronder maklik verstaanbaar.
Ouderdom en Gesin
Volwassenes tussen 20 – 39 sonder kinders
Volwassenes tussen 40 – 59 sonder kinders
Volwassenes met alle kinders onder 10
Volwassenes met een of meer kind bo 10
Volwassenes bo 60 sonder kinders
Huishoudings met meer as een generasie
Die gebruik van 'n gevallestudie is die maklikste manier om die toepassing van sodanige raamwerk in besigheid te verduidelik.
Die meeste van ons is kliënte van die motorvervaardigingsbedryf.
As student ontvang hy 'n tweedehandse motor van sy ouers.
Na die suksesvolle afhandeling van sy kwalifikasie is hy gelukkig genoeg om sy droomwerk te vind. Op hierdie stadium wil hy sy 1995-studentemotor vervang. (Hy is nou 'n Jong Volwassene – sien Lewenstadiumsegment hierbo)
Hy kies 'n handelsmerkmotorhandelaar en koop 'n gebruikte, nuwerige voertuig. Indien die verkoopspersoon slim is en oor die besigheidsprosesse beskik om hom te ondersteun, sal hy die kliënt se inligting vaslê om (met sy toestemming) gebruik te word om:
hom per SMS/e-pos en met gebruik van normale kommunikasiemeganismes en sosiale mediaplatforms op die hoogte te hou van nuwe modelle, spesiale aanbiedinge en aan dienste te herinner.
hom na afloop van 'n sekere tyd aan te moedig om dit te oorweeg om sy voertuig op te gradeer, weens die kilometers afgelê, of die ouderdom van die voertuig.
Op hierdie wyse hou die handelaar sy handelsmerk onder die aandag van die kliënt – 'n persoonlike telefoonoproep van die verkoopspersoon, met 'n uitnodiging om 'n nuwe(r) voertuig te toetsbestuur, kan die waarskynlikheid dat Pieter hierdie handelaar/handelsmerk sal kies wanneer hy weer 'n voertuig wil koop, verhoog.
Beweeg nou 'n paar jaar aan:
Pieter is nou goed by hierdie handelsmerk gevestig en het talle voertuie by hulle gekoop. Hy is getroud en sy dogter is 17 jaar oud. Omdat die handelaar met Peter se lewenstadium tred gehou het (Ouer Gesin – sien Lewenstadiumsegment hierbo) en 'n bygewerkte gesinsrekord hou, weet hulle dat hy dalk binnekort in die koop van 'n studentemotor vir sy dogter sal belangstel. In plaas daarvan om sake aan die geluk oor te laat, wens hulle Pieter met sy dogter se 17de verjaardag geluk en bied aan om hom te help met die soek na 'n gepaste motor vir sy dogter, wanneer ookal hy daarvoor reg is.
Ek vertrou dat die beginsel en voordele van:
die vaslê van die kliënt se besonderhede en lewenstadium,
die byhou van die rekord,
tred hou met die verandering in die gesinstruktuur,
die gebruik van lewensgebeure as verkoopsgeleenthede
baie duidelik uit bostaande blyk.
Kan jy hierdie beginsels in jou spesifieke besigheid toepas om verkope in 'n moeilike ekonomiese omgewing te verhoog/verbeter?
"Geïnterpreteerde inligting word 'n kennishulpbron wat direkte en relevante bemarkingspogings toelaat."